Rossiya prezidenti Vladimir Putin “Formula-1” avtopoygasi rahbari Berni Ekklstoun bilan Sochidagi Gran-Pri kelajakda kechki mahal o‘tkazilishiga kelishib oldilar, deb xabar bermoqda TASS axborot agentligi. Qayd etilishicha, Putin bu haqda “Formula-1” bolidlari uchun rezina shinalar yetkazib beruvchi Pirelli kompaniyasi bosh direktori Marko Tronketti bilan uchrashuvda aytib o‘tdi. “Biz bugun Ekklstoun bilan Sochida poygalarni kechki mahal o‘tkazish imkoniyatini muhokama qildik. U buni shunchalik chiroyli ta’rifladiki, biz buni albatta amalga oshirishga qaror qildik”, deb aytdi Putin.